वीक्टर दे मूंह जो औंदा बोली दिंद हा। ओ ते माऊ दा बी रत्ती नेईं सा करदा। खाने आलियें बस्तें गी ओ दौं-दौं हत्थें चटम करदा ओदा ढिड्ड भामें भ्रोची जंदा, पर मन कदें नेईं सा भ्रोंदा। हर तारे पूड़े बनांदी ते वीकटर लेई किश माल-पूड़े बक्खरे रखने कदें बी नेईं उनें माल-पूड़ें गी मर्तबानां च छपैलियै ओ उस तख्त-पोश हेठा रक्खी जेदे उप्पर आंऊं सौंदा। गिरजे-घरा दा परतोंदे सार गै वीक्टर सिद्दा उप्पर त्रुट्टी पौंदा ते खंदा जंदा ते बुड़-बुड़् करदा जंदा—